ธนบัตรไทย
ประเภทของธนบัตรไทย > ธนบัตรใช้หมุนเวียน

ธนบัตรใช้หมุนเวียน เป็นธนบัตรที่ใช้แลกเปลี่ยนประจำวันทั่วไป มีมูลค่าแลกเปลี่ยนตามราคาปรากฏในธนบัตร เมื่อมีการชำรุดเสียหายก็จะมีการพิมพ์ทดแทน
ธนบัตรไทยที่ออกใช้ตั้งแต่แบบแรกเมื่อวันที่ 7 กันยายน พ.ศ. 2445 จนถึงปัจจุบัน (พ.ศ. 2561) มีออกมาใช้ทั้งหมด 17 แบบ ได้แก่
| ที่ | แรก | ธนบัตร | หมายเหตุ |
| --- | --- | --- | --- |
| 1 | 7 กันยายน พ.ศ. 2445 | 1,5,10,20,50,100 1,000 | เป็นธนบัตรเพียงด้านเดียว |
| 2 | 21 กรกฎาคม พ.ศ. 2468 | 1,5,10,20,100,1,000 | เริ่มมีการพิมพ์เส้นนูน |
| 3 | 22 มิถุนายน พ.ศ. 2477 | 1,5,10,20 | รัชกาลที่ 7 |
| 3 รุ่นที่ 2 | 28 กันยายน พ.ศ.2479 | 1,5,10,20 | รัชกาลที่ 8 |
| 4 | 5 ธันวาคม พ.ศ. 2481 | 1,5,10,20,100,1,000 | รัฐบาลไทย |
| 5 | 8 ธันวาคม พ.ศ. 2484 | 50 สตางค์,1,5,10,20,100,1,000 | พิมพ์ที่โรงพิมพ์ธนบัตร กระทรวงการคลัง ประเทศญี่ปุ่น |
| 6 | 21 กุมภาพันธ์ พ.ศ. 2488 | 20,100 | ชนิดราคา 20 บาท พิมพ์จากบริษัท โทมัส เดอ ลา รู จำกัด   ชนิดราคา 100 บาท พิมพ์จากกรมแผนที่ทหารบก |
| 7 | 21 กุมภาพันธ์ พ.ศ. 2488 | 4 ชนิดราคา 1, 5, 10, 50 บาท | พิมพ์ในประเทศไทย โดยโรงพิมพ์เอกชนที่มีผลงานอยู่ในระดับมาตรฐานขณะนั้น โดยการแยกพิมพ์ตัวธนบัตร หมวดหมายเลข และลายเซ็นคนละแห่งกัน ธนาคารแห่งประเทศไทยได้ส่งเจ้าหน้าที่ไปควบคุมดูแลการพิมพ์อย่างใกล้ชิด แต่เนื่องจากในช่วงปลายสงครามซึ่งกระดาษและหมึกพิมพ์มีอยู่อย่างจำกัด คุณภาพและสีของธนบัตรจึงไม่ดีเท่าที่ควร และจากขนาดธนบัตรที่เล็กกว่าธนบัตรทั่ว ๆ ไป ในขณะนั้น บางครั้งประชาชนจึงเรียก "แบงก์ขนมโก๋" |
| 8 | 14 พฤศจิกายน พ.ศ. 2489 | 5 ชนิดราคา 1, 5, 10, 20, 100 บาท | พิมพ์โดย บริษัท The Tudor Press จากสหรัฐอเมริกา เนื่องจากบริษัท โทมัส เดอ ลา รู จำกัดได้รับความเสียหายจากสงคราม ไม่มีเส้นนูนและลายน้ำ ในสมัยนั้นมีการปลอมแปลงธนบัตรกันมาก |
| 9 | 26 มกราคม พ.ศ. 2491 | 6 ชนิดราคา 50 สตางค์ และ 1, 5, 10, 20, 100 บาท | พิมพ์โดยบริษัท โทมัส เดอ ลา รู จำกัด |
| 10 | 16 พฤษภาคม พ.ศ. 2510 | ชนิดราคาเดียว 100 บาท | มีเส้นนูน มีหลายสี มีลายไทย เนื่องจากมีการปลอมแบบ 9 ราคา 100 บาท อย่างมากมาย |
| 11 | 18 มิถุนายน พ.ศ. 2512 | 5 ชนิดราคา 5, 10, 20, 100, 500 บาท | พิมพ์ในประเทศไทย โดยโรงพิมพ์ธนบัตร ที่จัดตั้งขึ้นโดยธนาคารแห่งประเทศไทยในปี พ.ศ. 2512 |
| 12 | 6 เมษายน พ.ศ. 2521 | 3 ชนิดราคา 10, 20, 100 บาท | ด้านหลังมีภาพพระบรมราชานุสาวรีย์ของพระมหากษัตริย์ที่เป็นมหาราช |
| 13 | 30 สิงหาคม พ.ศ. 2528 | 2 ชนิดราคา 50, 500 บาท | เพื่อร่วมเฉลิมฉลองงานสมโภชกรุงรัตนโกสินทร์ 200 ปี พ.ศ. 2525 ธนบัตร 50 บาท ภาพประธานด้านหน้า พระบรมฉายาสาทิสลักษณ์พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงเครื่องบรมขัตติยราชภูษิตตาภรณ์ ฉลองพระองค์ครุย |
| 14 | 10 สิงหาคม พ.ศ. 2535 | 3 ชนิดราคา 100, 500, 1000 บาท | ออกฉบับละ 1000 บาท เพื่อสนองต่อการใช้เงินจำนวนมาก ภาพประธานด้านหลังของชนิดราคาพันบาท มีพระฉายาลักษณ์ของพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง |
| 15 | 1 มกราคม พ.ศ. 2542 | 5 ชนิดราคา 20, 50, 100, 500, 1,000 บาท | เป็นธนบัตรที่ใช้ในปัจจุบันเป็นส่วนใหญ่ โดยในช่วงท้าย ๆ ของชุดที่ 15 ธนบัตร 50 บาทได้เปลี่ยนรูปแบบธนบัตรจากพอลิเมอร์เป็นกระดาษธรรมดาเพื่อลดต้นทุนและป้องกันไม่ให้วัสดุที่ผลิตธนบัตรมีค่ากว่าราคาธนบัตร และธนบัตร1000 บาทได้เพิ่มแถบสีเงิน เพื่อป้องกันการปลอมแปลงและไม่ได้พิมพ์ธนบัตร 10 บาท |
| 16 | 18 มกราคม พ.ศ. 2555 | 5 ชนิดราคา 20, 50, 100, 500, 1,000 บาท | เป็นธนบัตรที่ใช้ในปัจจุบัน ด้านหลังมีพระบรมราชานุสาวรีย์ของพระมหากษัตริย์ที่เป็นมหาราช |
| 17 | 6 เมษายน และ 28 กรกฎาคม พ.ศ. 2561 | 5 ชนิดราคา 20, 50, 100, 500, 1,000 บาท | เป็นธนบัตรที่ใช้ในปัจจุบันด้านหลังมีพระบรมสาทิสลักษณ์ของพระมหากษัตริย์แห่งพระบรมราชจักรีวงศ์ |